Cream

Οι Cream ήταν βρετανικό ροκ συγκρότημα, το οποίο υπήρξε από το καλοκαίρι του 1966 μέχρι το Νοέμβριο του 1968. Αποτελούνταν από τον Έρικ Κλάπτον στην κιθάρα, τον Τζακ Μπρους στο μπάσο και τα φωνητικά και τον Τζίντζερ Μπέηκερ στα τύμπανα.

Βιογραφία
Τον Φεβρουάριο του 1965, ο Έρικ Κλάπτον αποχώρησε από τους Yardbirds,Eric Clapton leaves the Yardbirds - Mar 13, 1965 - HISTORY.com με τη φήμη ενός από τους καλύτερους κιθαρίστες του κόσμου. Το επόμενο έτος, γνώρισε τον ντράμερ Τζίντζερ Μπέηκερ, ο οποίος έπαιζε στο τζαζ σύνολο The Graham Bond Organisation, στο οποίο παλιότερα, είχε συμμετάσχει και ο μπασίστας Τζακ Μπρους, τον οποίο ο Κλάπτον είχε γνωρίσει λίγους μήνες νωρίτερα. Σε εκείνο το διάστημα, οι σχέσεις μεταξύ του Μπέηκερ και του Μπρους ήταν τεταμένες με τον πρώτο να έχει εκδιώξει στο παρελθόν τον Μπρους από τους Bond's band λόγω έντονων αντιπαραθέσεων, οι οποίες έφθασαν στο σημείο ο Μπέηκερ να του επιτεθεί με μαχαίρι.Ginger Baker On Firing Jack Bruce, The Origins Of Cream - Forbes

Με σκοπό τη δημιουργία συγκροτήματος με τον Κλάπτον στην κιθάρα, ο Μπέηκερ και ο Μπρους παραμέρισαν τις διαφορές τους και ξεκίνησαν να κάνουν πρόβες για τα πρώτα τους τραγούδια. Στις 29 Ιουλίου του 1966, το νέο συγκρότημα, με την ονομασία Cream, έδωσε την πρώτη του συναυλία σε κλαμπ του Μάντσεστερ και δύο ημέρες αργότερα έπαιξαν στο φεστιβάλ Τζαζ και Μπλουζ του Γουίντσορ.sixth national jazz and blues festival. windsor 1966 Στις 9 Δεκεμβρίου του 1966, κυκλοφόρησε το ντεμπούτο άλμπουμ του συγκροτήματος, με τίτλο Fresh Cream, ανεβαίνοντας στο βρετανικό Top-10.BBC - Music - Review of Cream - Fresh Cream Η πρώτη πλευρά του δίσκου περιείχε δικές τους συνθέσεις, μεταξύ αυτών και την επιτυχία I Feel Free,I Feel Free by Cream Songfacts ενώ στη δεύτερη πλευρά είχε διασκευές σε τραγούδια του Ρόμπερτ Τζόνσον, του Muddy Waters και του Skip James.Fresh Cream - Cream | Songs, Reviews, Credits | AllMusic

Τον Μάρτιο του 1967, οι Cream επισκέφθηκαν για πρώτη φορά τις Ηνωμένες Πολιτείες, για να παίξουν εννέα συναυλίες στη Νέα Υόρκη. Το Νοέμβριο του 1967, κυκλοφόρησε ο δεύτερος δίσκος του συγκροτήματος με τίτλο Disraeli Gears, το οποίο ανέβηκε στο # 5 στα βρετανικά τσαρτ και το # 4 στα αντίστοιχα αμερικανικά,Disraeli Gears - Rolling Stone ενώ περιείχε και τις επιτυχίες Strange Brew και Sunshine of Your Love.Strange Brew by Cream SongfactsSunshine Of Your Love by Cream Songfacts Τον Αύγουστο του 1967, περιόδευσαν για πρώτη φορά ως πρώτο όνομα στις Ηνωμένες Πολιτείες, με το set list τους να περιέχει κομμάτια τα οποία έφθαναν μέχρι και τα είκοσι λεπτά.1967 - Cream

Τον Ιούλιο του 1968, κυκλοφόρησε το τρίτο άλμπουμ του συγκροτήματος, το διπλό Wheels of Fire, το οποίο ανέβηκε στην κορυφή των αμερικανικών τσαρτ και στο # 3 στη Μεγάλη Βρετανία,45 Years Ago: Cream's 'Wheels of Fire' Album Released ενώ περιείχε τις μεγάλες επιτυχίες White Room και Crossroads.White Room by Cream SongfactsCrossroads by Cream Songfacts Στο συγκεκριμένο δίσκο, περιέχονταν οι διασκευές στο Born Under a Bad Sign του Booker T. Jones, το Spoonful του Willie Dixon και το Crossroad Blues του Ρόμπερτ Τζόνσον με το συντομευμένο όνομα, Crossroads.Wheels of Fire - Cream | Songs, Reviews, Credits | AllMusic

Μετά την κυκλοφορία του Wheels of Fire, τα μέλη του συγκροτήματος αποφάσισαν να ακολουθήσουν διαφορετικούς δρόμους. Στις 4 Οκτωβρίου του 1968, ξεκίνησαν την τελευταία τους περιοδεία από το Όκλαντ της Καλιφόρνια, η οποία τελείωσε ακριβώς ένα μήνα αργότερα, στο Ρόουντ Άιλαντ των Ηνωμένων Πολιτειών. Κατά τη διάρκεια της περιοδείας, τις συναυλίες τους άνοιξαν οι Deep Purple, οι Taste του Ρόρι Γκάλαχερ και οι Yes.47 Years Ago: A Bad Concert Review Signals the End of Cream Λίγο πριν, το μάνατζμεντ του συγκροτήματος του είχε πείσει να ηχογραφήσουν ένα τελευταίο άλμπουμ, με τίτλο Goodbye, το οποίο κυκλοφόρησε ένα χρόνο αργότερα και ανέβηκε στο # 1 των βρετανικών τσαρτ,Goodbye - Rolling StoneWhen Cream Said 'Goodbye' - Ultimate Classic Rock ενώ περιείχε και την επιτυχία Badge.Badge by Cream Songfacts Οι Cream έδωσαν τις δύο τελευταίες τους συναυλίες στο Royal Albert Hall του Λονδίνου, στις 25 και 26 Νοεμβρίου του 1968.The Story of Cream's Initial Farewell Concert - Ultimate Classic Rock

Το 1993, οι Cream επανενώθηκαν για μία εμφάνιση, στην τελετή ένταξης τους στο Rock and Roll Hall of Fame, συναυλία κατά την οποία έπαιξαν τα κομμάτια Sunshine of Your Love, Crossroads και Born Under a Bad Sign.

Τον Μάιο του 2005, οι Cream πραγματοποίησαν τη δεύτερη και τελευταία επανένωση τους για τέσσερις συναυλίες στο Royal Albert Hall, τα εισιτήρια των οποίων είχαν εξαντληθεί μέσα σε λιγότερο από μία ώρα.Cream, Royal Albert Hall, London | Music | The Guardian Ηχογραφήσεις των συναυλιών αυτών, υπάρχουν στο διπλό άλμπουμ Royal Albert Hall London May 2-3-5-6, 2005.Royal Albert Hall: London May 2-3-5-6 2005 - Cream Παράλληλα έδωσαν τρεις συναυλίες στο Madison Square Garden της Νέας Υόρκης τον Οκτώβριο του ίδιου έτους πριν διαλυθούν οριστικά το 2006.

Το 2006, οι Cream βραβεύτηκαν με το Grammy Lifetime Achievement Award, ως αναγνώριση για την προσφορά τους στη μοντέρνα μουσική.Jack Bruce: Cream Lifetime Achievement Award Acceptance - Grammy

Δισκογραφία
Άλμπουμ
ΈτοςΕξώφυλλοΆλμπουμΗ.Π.Α.ΑγγλίαΓερμανίαΚαναδάςΕπίπεδο βράβευσης Η.Π.Α.Gold & Platinum - RIAA 1966 center|70px  Fresh Cream     39  6  -  -  Χρυσός 1967 center|70px  Disraeli Gears    4  5  -  10  Πλατινένιος 1968 center|70px  Wheels of Fire     1  3  15  1  Χρυσός 1969 center|70px  Goodbye     2  1  9  5  Χρυσός 1969 center|70px  Best of Cream(συλλογή)     3  6  29  6  Χρυσός 1970 center|70px  Live Cream(Live)    15  4  30  13   1972 center|70px  Live Cream Volume II(Live)    27  15  -  30   1983 center|70px  Strange Brew: The Very Best of Cream(συλλογή)    -  -  -  -  Πλατινένιος 2005 center|70px  Royal Albert Hall London May 2-3-5-6, 2005(Live)   59  61  11  -  

Σινγκλ
ΈτοςΣινγκλΗ.Π.Α.ΑγγλίαΓερμανίαCharts.de, CreamΚαναδάςCanadian RPM ChartsΑυστραλίαΆλμπουμ 1966 Wrapping Paper     -  34  -  -   -  - 1966 I Feel Free    -  11  -  27  -  Fresh Cream 1967 Strange Brew     -  17  -  -  -  Disraeli Gears 1968 Sunshine of Your Love     5  25  -  3  22  Disraeli Gears 1968 Anyone for Tennis    64  40  -  37  -  - 1968 White Room    6  28  28  2  1  Wheels of Fire 1969 Crossroads   28  -  -  13  -  Wheels of Fire 1969 Badge   60  18  29  49  38  Goodbye

Παραπομπές

Πηγές

 Biographical Profile of the Rock Band Cream - Classic Rock - About.com 
 Cream Bio - keno.org
 Cream | Biography, Albums, Streaming Links | AllMusic
 Cream - Music Charts

Κατηγορία:Βραβευμένοι με Grammy
Κατηγορία:Αγγλικά blues rock συγκροτήματα
Κατηγορία:Αγγλικά hard rock συγκροτήματα
Κατηγορία:Μουσικά τρίο